กฎกระทรวงกฎกระทรวงฉบับที่ ๒ (พ.ศ. ๒๕๐๔)ออกตามความในพระราชบัญญัติมาตรฐานสินค้าขาออกพ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้า[๑] อาศัยอำนาจตามความในมาตรา๖ และมาตรา ๒๑ แห่งพระราชบัญญัติมาตรฐานสินค้าขาออก พ.ศ. ๒๕๐๓รัฐมนตรีว่าการกระทรวงเศรษฐการออกกฎกระทรวงไว้ ดังต่อไปนี้ข้อ๑[๒]ผู้ขอรับอนุญาตเป็นผู้ประกอบธุรกิจตรวจสอบมาตรฐานสินค้า ได้แก่สภาหอการค้าแห่งประเทศไทย หรือบุคคลซึ่งมีคุณสมบัติ และต้องด้วยหลักเกณฑ์ดังต่อไปนี้(๑)เป็นสมาชิกของสภาหอการค้าแห่งประเทศไทยบุคคลซึ่งมิได้เป็นสมาชิกของสภาหอการค้าแห่งประเทศไทยจะขอรับอนุญาตได้เฉพาะผู้ซึ่งสภาหอการค้าแห่งประเทศไทยไม่ยอมรับเป็นสมาชิกหรือคัดชื่อออกจากการเป็นสมาชิก โดยไม่มีเหตุผลอันสมควรซึ่งผู้นั้นได้ทำหนังสือร้องเรียนต่อรัฐมนตรีและรัฐมนตรีสั่งอนุญาตให้เป็นผู้ขอรับอนุญาตได้(๒)มีเงินทุนที่ชำระแล้วตามที่จดทะเบียนเป็นห้างหุ้นส่วนหรือบริษัทหรือในกรณีที่เป็นห้างหุ้นส่วนหรือบริษัทที่ต้องจดทะเบียนพาณิชย์มีเงินซึ่งนำมาใช้ในการประกอบพาณิชย์กิจเป็นประจำแล้วแต่กรณีดังนี้(ก)ไม่ต่ำกว่าสองล้านบาท สำหรับการประกอบธุรกิจตรวจสอบมาตรฐานสินค้าข้าวผลิตภัณฑ์มันสำปะหลัง ข้าวโพด หรือปอฟอก(ข)ไม่ต่ำกว่าหนึ่งล้านบาท สำหรับการประกอบธุรกิจตรวจสอบมาตรฐานสินค้าอื่น(๓)มีสำนักงานที่แน่นอนและเหมาะสมสำหรับใช้เป็นสำนักงานประกอบธุรกิจตรวจสอบมาตรฐานสินค้า(๔)มีห้องปฏิบัติการทางบวิทยาศาสตร์เป็นสัดส่วนตามประเภทหรือชนิดของสินค้าซึ่งต้องตรวจสอบทางวิทยาศาสตร์และมีมาตรการที่สามารถป้องกันอันตรายจากสารเคมีที่อาจเกิดแก่บุคคลหรือทรัพย์สินได้(๕)มีเครื่องมือและอุปกรณ์ที่จำเป็นแก่การประกอบธุรกิจตรวจสอบมาตรฐานสินค้าของสินค้ามาตรฐานที่ขอรับอนุญาตเป็นผู้ประกอบธุรกิจตรวจสอบ(๖)มีผู้ตรวจสอบมาตรฐานสินค้าทางวิชาการที่ต้องอาศัยหลักวิชา เครื่องมือและอุปกรณ์ทางวิทยาศาสตร์ประเภทรับเงินเดือนประจำและอยู่ประจำรับผิดชอบการวิเคราะห์ตัวอย่างสินค้ามาตรฐานตลอดเวลาที่มีการปฏิบัติงานไม่น้อยกว่า๑ คน ซึ่งต้องไม่เป็นผู้ที่อยู่ในระหว่างถูกพักใช้ใบอนุญาตให้เป็นผู้ตรวจสอบมาตรฐานสินค้า(๗)มีผู้ตรวจสอบมาตรฐานสินค้านอกจาก (๖) ประเภทรับเงินเดือนประจำสำหรับตรวจสอบมาตรฐานสินค้าแต่ละชนิดที่ขอรับอนุญาตเป็นผู้ประกอบธุรกิจตรวจสอบมาตรฐานสินค้าชนิดละไม่น้อยกว่า ๖ คนซึ่งต้องไม่เป็นผู้ที่อยู่ในระหว่างถูกพักใช้ใบอนุญาตให้เป็นผู้ตรวจสอบมาตรฐานสินค้า(๘)นอกจากบุคคลดังกล่าวตาม (๖) และ (๗) แล้วจะต้องมีพนักงานประเภทรับเงินเดือนประจำทำงานอยู่ที่สำนักงานในเวลาทำงานปกติเป็นประจำไม่น้อยกว่า๓ คน(๙)ไม่เคยเป็นผู้ถูกพักใช้ใบอนุญาตให้เป็นผู้ประกอบธุรกิจตรวจสอบมาตรฐานสินค้ามาแล้วตั้งแต่สามครั้งขึ้นไป(๑๐)ไม่เคยเป็นผู้ถูกสั่งเพิกถอนใบอนุญาตให้เป็นผู้ประกอบธุรกิจตรวจสอบมาตรฐานสินค้าข้อ ๒ให้ผู้ขอรับอนุญาตเป็นผู้ประกอบธุรกิจตรวจสอบมาตรฐานสินค้าแนบเอกสารประกอบคำร้องขอดังต่อไปนี้(๑)หลักฐานการจดทะเบียนพาณิชย์ หรือการจดทะเบียนเป็นบริษัทหรือห้างหุ้นส่วนนิติบุคคลรายชื่อกรรมการผู้มีอำนาจลงชื่อแทนบริษัทหรือชื่อหุ้นส่วนผู้จัดการที่ตั้งสำนักงานแห่งใหญ่และสำนักงานสาขา(๒)หนังสือบริคณห์สนธิและข้อบังคับของบริษัท(๓)สำเนางบดุลและบัญชีกำไรขาดทุนของรอบระยะเวลาบัญชีครั้งหลังสุด(๔)บัญชีรายชื่อผู้ตรวจสอบมาตรฐานสินค้าประเภทรับเงินเดือนประจำและประเภทจ้างเป็นครั้งคราว(๕)หลักฐานการครอบครองสำนักงาน(๖)หลักฐานการมีเงินทุนตามข้อ ๑ (๒)ในกรณีที่ผู้ขอรับอนุญาตมีสำนักงานแห่งใหญ่ตั้งอยู่ในต่างประเทศและมาเปิดสำนักงานสาขาในประเทศไทย ต้องแสดงหลักฐานการนำเงินตราต่างประเทศเข้ามาในประเทศไทยเพื่อประกอบธุรกิจตรวจสอบมาตรฐานสินค้าไม่ต่ำกว่าจำนวนเงินทุนที่กำหนดตามข้อ๑ (๒)ความใน(๑) (๒) และ (๕) มิให้ใช้บังคับในกรณีที่สภาการค้าเป็นผู้ขอรับอนุญาตข้อ ๓การขอรับอนุญาตและการขอต่ออายุใบอนุญาต ให้ยื่นคำร้องขอต่อสำนักงานมาตรฐานสินค้าตามแบบที่สำนักงานมาตรฐานสินค้ากำหนดข้อ ๔ให้ผู้ประกอบการธุรกิจตรวจสอบมาตรฐานสินค้าปฏิบัติตามเงื่อนไข ดังต่อไปนี้(๑) มีเครื่องหมายตรวจสอบ โดยจะมีตัวอักษร ตัวเลขภาพหรือเครื่องหมายใด ๆ อย่างใดอย่างหนึ่งหรือหลายอย่างก็ได้(๒)ส่งมอบตัวอย่างเครื่องหมายตรวจสอบตาม (๑)ให้แก่สำนักงานมาตรฐานสินค้าอย่างละสามชุดการยกเลิกแก้ไข เปลี่ยนแปลง หรือเพิ่มเติมเครื่องหมายตรวจสอบที่ส่งมอบตัวอย่างตามวรรคก่อนต้องได้รับความเห็นชอบเป็นหนังสือจากสำนักงานมาตรฐานสินค้า(๓)ประทับ ปิด หรือผูกติด เครื่องหมายตรวจสอบตาม (๑) หรือ (๒)ที่สินค้ามาตรฐานหรือวัตถุที่ใช้ในการบรรจุ หุ้มห่อหรือผูกมัดตามที่สำนักงานมาตรฐานสินค้ากำหนดเพื่อแสดงว่าสินค้ามาตรฐานนั้นตนได้ตรวจสอบแล้ว(๔)การจ้างหรือเลิกจ้างผู้ตรวจสอบมาตรฐานสินค้าภายหลังที่ได้แจ้งไว้ตามข้อ ๒ (๔)ให้ผู้ประกอบธุรกิจตรวจสอบมาตรฐานสินค้าแจ้งรายชื่อผู้ตรวจสอบมาตรฐานสินค้าซึ่งจ้างหรือเลิกจ้างต่อสำนักงานมาตรฐานสินค้าภายในกำหนดสิบห้าวันนับแต่วันจ้างหรือเลิกจ้าง(๕)มีสมุดทะเบียนรับคำขอให้ตรวจสอบมาตรฐานสินค้าและสมุดทะเบียนการตรวจสอบมาตรฐานสินค้าตามแบบที่สำนักงานมาตรฐานสินค้ากำหนดและนำไปประทับตราของสำนักงานมาตรฐานสินค้า(๖)กรอกรายการต่าง ๆ ตามที่กำหนดไว้ในสมุดทะเบียนตาม (๕)ทุกคราวที่ได้รับคำขอให้ตรวจสอบมาตรฐานสินค้าและทำการตรวจสอบมาตรฐานสินค้าข้อ๕[๓]ในกรณีที่ต้องมีการชักตัวอย่างสินค้าเพื่อทำการตรวจสอบมาตรฐานให้ผู้ตรวจสอบมาตรฐานสินค้าส่งมอบตัวอย่างที่ได้จัดทำตามหลักเกณฑ์และวิธีการที่รัฐมนตรีประกาศกำหนดตามมาตรา๔ (๕) ให้แก่(๑)ผู้ประกอบธุรกิจตรวจสอบมาตรฐานสินค้า ไม่น้อยกว่าสองส่วน(๒)ผู้ทำการค้าขาออกซึ่งสินค้ามาตรฐาน หนึ่งส่วน(๓)พนักงานเจ้าหน้าที่หรือพนักงานตรวจสอบมาตรฐานสินค้าที่ไปตรวจการดำเนินงานสองส่วนถ้าได้รับการร้องขอ(๔)ผู้ออกใบรับรองมาตรฐานสินค้าซึ่งเป็นบุคคลที่รัฐมนตรีแต่งตั้งหรือผู้แทน หนึ่งส่วนถ้าได้รับการร้องขอถ้าพนักงานเจ้าหน้าที่หรือพนักงานตรวจสอบมาตรฐานสินค้าไม่ได้ร้องขอให้ส่งมอบตัวอย่างหรือไม่มีพนักงานเจ้าหน้าที่หรือพนักงานตรวจสอบมาตรฐานสินค้าไปตรวจการดำเนินงานให้ผู้ตรวจสอบมาตรฐานสินค้าส่งมอบตัวอย่างที่ต้องส่งมอบให้แก่พนักงานเจ้าหน้าที่หรือพนักงานตรวจสอบมาตรฐานสินค้าดังกล่าวให้แก่สำนักงานมาตรฐานสินค้าหรือสำนักงานสาขาภายในกำหนดเจ็ดวัน นับแต่วันที่จัดทำตัวอย่างเสร็จในกรณีที่สินค้าที่ต้องชักตัวอย่างเพื่อทำการตรวจสอบเป็นของที่มีค่าหรือมีปริมาณน้อยซึ่งไม่อาจชักตัวอย่างให้มีปริมาณพอเพียงที่จะแบ่งตัวอย่างเพื่อส่งมอบให้แก่บุคคลหรือหน่วยงานตามวรรคหนึ่งหรือวรรคสองได้ทั่วถึงให้ผู้ตรวจสอบมาตรฐานสินค้าส่งมอบตัวอย่างให้แก่บุคคลหรือหน่วยงานตามส่วนที่สำนักงานมาตรฐานสินค้าประกาศกำหนดข้อ๖[๔]ให้ผู้ประกอบธุรกิจตรวจสอบมาตรฐานสินค้าเก็บรักษาตัวอย่างสินค้าที่ได้รับมอบจากผู้ตรวจสอบมาตรฐานสินค้าตามข้อ๕ (๑) ไว้เป็นหลักฐาน หนึ่งส่วน มีกำหนดไม่น้อยกว่าหนึ่งร้อยแปดสิบวันนับแต่วันที่ชักตัวอย่างเว้นแต่สำนักงานมาตรฐานสินค้าจะกำหนดเป็นอย่างอื่นแต่ในกรณีที่มีการพิจารณาวินิจฉัยข้อโต้แย้งหรือปัญหาข้อพิพาทที่เกี่ยวกับมาตรฐานสินค้าให้รักษาตัวอย่างนั้นไว้จนกว่าการพิจารณาวินิจฉัยจะสิ้นสุดข้อ๗[๕] ให้ผู้ประกอบธุรกิจตรวจสอบมาตรฐานสินค้าส่งสำเนาใบรับรองผลการตรวจสอบมาตรฐานสินค้าการตรวจสอบปริมาณหรือน้ำหนักและการตรวจสอบอื่น ๆ ที่ออกให้แก่ผู้เกี่ยวข้องให้แก่สำนักงานมาตรฐานสินค้าภายในกำหนดห้าวัน นับแต่วันที่ออกใบรับรองในกรณีที่ผู้ประกอบธุรกิจตรวจสอบมาตรฐานสินค้าได้รับแจ้งข้อโต้แย้งหรือปัญหาข้อพิพาทใด ๆเกี่ยวกับสินค้ามาตรฐานจากผู้ที่เกี่ยวข้องให้ผู้ประกอบธุรกิจตรวจสอบมาตรฐานสินค้านั้นแจ้งรายละเอียดข้อโต้แย้งหรือปัญหาข้อพิพาทนั้นเป็นหนังสือต่อสำนักงานมาตรฐานสินค้าหรือสำนักงานสาขาแล้วแต่กรณี ภายในกำหนดสิบห้าวันนับแต่วันที่ได้รับแจ้งจากผู้ที่เกี่ยวข้องให้ไว้ ณ วันที่ ๒๔กุมภาพันธ์ พ.ศ. ๒๕๐๔เกษม ศรีพยัคฆ์รัฐมนตรีว่าการกระทรวงเศรษฐการหมายเหตุ :-เหตุผลในการประกาศใช้กฎกระทรวงฉบับนี้คือเพื่อกำหนดคุณสมบัติของผู้ขออนุญาตเป็นผู้ประกอบธุรกิจตรวจสอบมาตรฐานสินค้ากำหนดหลักเกณฑ์และวิธีการในการขออนุญาตและกำหนดเงื่อนไขในการปฏิบัติการประกอบธุรกิจตรวจสอบมาตรฐานสินค้า ทั้งนี้เพื่อประโยชน์แห่งการดำเนินการจัดและควบคุมมาตรฐานสินค้าขาออกตามอำนาจที่บัญญัติไว้ในมาตรา๖ และมาตรา ๒๑ แห่งพระราชบัญญัติมาตรฐานสินค้าขาออก พ.ศ. ๒๕๐๓กฎกระทรวง ฉบับที่๖ (พ.ศ. ๒๕๑๐) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้า[๖]หมายเหตุ :-เหตุผลในการประกาศใช้กฎกระทรวงฉบับนี้ คือเพื่อแก้ไขคุณสมบัติของผู้ประกอบธุรกิจตรวจสอบมาตรฐานสินค้าให้สอดคล้องกับกฎหมายว่าด้วยหอการค้ากฎกระทรวง ฉบับที่๙ (พ.ศ. ๒๕๑๙) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓[๗]ข้อ๓ให้ผู้ได้รับอนุญาตเป็นผู้ประกอบธุรกิจตรวจสอบมาตรฐานสินค้าก่อนวันที่กฎกระทรวงนี้ใช้บังคับได้รับการยกเว้นไม่ต้องปฏิบัติตามข้อ๑ (๒) แห่งกฎกระทรวง ฉบับที่ ๒ (พ.ศ. ๒๕๐๔)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้า ซึ่งแก้ไขเพิ่มเติมโดยกฎกระทรวงนี้แต่ยังคงต้องมีเงินทุนตามที่จดทะเบียนเป็นบริษัทหรือห้างหุ้นส่วนนิติบุคคลหรือจดทะเบียนพาณิชย์ไม่ต่ำกว่าสองแสนบาทข้อ๔ให้ผู้ได้รับอนุญาตเป็นผู้ประกอบธุรกิจตรวจสอบมาตรฐานสินค้าก่อนวันที่กฎกระทรวงนี้ใช้บังคับปฏิบัติตามข้อ๑ (๓) (๔) (๖) (๗) และ (๘) แห่งกฎกระทรวง ฉบับที่ ๒ (พ.ศ. ๒๕๐๔)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้า ซึ่งแก้ไขเพิ่มเติมโดยกฎกระทรวงนี้ให้เสร็จสิ้นภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ ๒ (พ.ศ.๒๕๐๔) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้ามีข้อกำหนดเกี่ยวกับคุณสมบัติของผู้ขอรับอนุญาตเป็นผู้ประกอบธุรกิจตรวจสอบมาตรฐานสินค้าและเงื่อนไขที่ผู้ประกอบธุรกิจตรวจสอบมาตรฐานสินค้าจะต้องปฏิบัติเพื่อประโยชน์แก่การควบคุมมาตรฐานสินค้ายังไม่เหมาะสม สมควรแก้ไขเพิ่มเติมให้เหมาะสมยิ่งขึ้น จึงจำเป็นต้องออกกฎกระทรวงนี้กฎกระทรวงฉบับที่ ๑๑ (พ.ศ. ๒๕๒๓) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓[๘]ข้อ ๕เพื่อประโยชน์แก่การควบคุมมาตรฐานสินค้า รัฐมนตรีจะให้ผู้ประกอบธุรกิจตรวจสอบมาตรฐานสินค้าทำสัญญาค้ำประกันการชดใช้ค่าเสียหายให้แก่ผู้ที่เกี่ยวข้องอันเกิดจากการปฏิบัติงานเกี่ยวกับการตรวจสอบมาตรฐานสินค้าโดยบกพร่องหรือเนื่องจากความล่าช้าเพราะความผิดของผู้ประกอบธุรกิจตรวจสอบมาตรฐานสินค้าหรือของผู้ตรวจสอบมาตรฐานสินค้าที่เป็นลูกจ้างไว้กับกระทรวงพาณิชย์ก็ได้ข้อ ๖ให้ผู้ประกอบธุรกิจตรวจสอบมาตรฐานสินค้า แจ้งวันเวลาสถานที่ชื่อผู้จัดให้มีการตรวจสอบมาตรฐานสินค้า ปริมาณ น้ำหนักและชนิดของสินค้ามาตรฐานที่ตนจะเป็นผู้ดำเนินการตรวจสอบไม่ว่าจะเป็นการตรวจสอบขั้นตอนใดต่อสำนักงานมาตรฐานสินค้าหรือสำนักงานสาขาล่วงหน้าในเวลาราชการก่อนที่จะเริ่มดำเนินการตรวจสอบไม่น้อยกว่าเวลาที่พนักงานเจ้าหน้าที่หรือพนักงานตรวจสอบมาตรฐานสินค้าจะต้องใช้ในการเดินทางตามปกติถึงสถานที่ที่จัดให้มีการตรวจสอบมาตรฐานสินค้าข้อ ๗ให้ผู้ได้รับอนุญาตเป็นผู้ประกอบธุรกิจตรวจสอบมาตรฐานสินค้าก่อนวันที่กฎกระทรวงนี้ใช้บังคับปฏิบัติตามข้อ๑ (๖) และ (๗) แห่งกฎกระทรวง ฉบับที่ ๒ (พ.ศ. ๒๕๐๔)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้าซึ่งแก้ไขเพิ่มเติมโดยกฎกระทรวงนี้ให้เสร็จสิ้นภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์และวิธีการในการขอรับอนุญาตและคุณสมบัติของผู้ขอรับอนุญาตเป็นผู้ประกอบธุรกิจตรวจสอบมาตรฐานสินค้าตามที่กำหนดในกฎกระทรวงยังไม่เหมาะสมซึ่งอาจทำให้เกิดความเสียหายแก่การตรวจสอบและควบคุมมาตรฐานสินค้าได้และการชักตัวอย่างสินค้าเพื่อใช้ในการตรวจสอบ การส่งมอบการเก็บรักษายังไม่คล่องตัว ประกอบกับเงื่อนไขที่กำหนดไว้ในกฎกระทรวงให้ผู้ประกอบธุรกิจตรวจสอบมาตรฐานสินค้าและผู้ตรวจสอบมาตรฐานสินค้าพึงปฏิบัติเพื่อประโยชน์แก่การควบคุมมาตรฐานสินค้านั้นยังไม่รัดกุมเพียงพอสมควรแก้ไขเพิ่มเติมหลักเกณฑ์วิธีการและเงื่อนไขดังกล่าวเสียใหม่ให้เหมาะสมยิ่งขึ้นเพื่อให้มีประสิทธิผลในการตรวจสอบและควบคุมมาตรฐานสินค้าจึงจำเป็นต้องออกกฎกระทรวงนี้อุษมล/ผู้จัดทำ๒๐ มิถุนายน ๒๕๕๔[๑] ราชกิจจานุเบกษาเล่ม ๗๘/ตอนที่ ๒๑/หน้า ๓๓๔/๗ มีนาคม ๒๕๐๔[๒] ข้อ ๑แก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๒๓)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓[๓] ข้อ ๕แก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๒๓)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓[๔] ข้อ ๖แก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๒๓)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓[๕] ข้อ ๗แก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๒๓)ออกตามความในพระราชบัญญัติมาตรฐานสินค้าขาออก พ.ศ. ๒๕๐๓[๖] ราชกิจจานุเบกษาเล่ม ๘๔/ตอนที่ ๑๙/ฉบับพิเศษ หน้า ๕/๒๓ กุมภาพันธ์ ๒๕๑๐[๗] ราชกิจจานุเบกษาเล่ม ๙๓/ตอนที่ ๕๗/ฉบับพิเศษ หน้า ๑/๙ เมษายน ๒๕๑๙[๘] ราชกิจจานุเบกษาเล่ม ๙๗/ตอนที่ ๑๒๑/ฉบับพิเศษ หน้า ๑๔/๘ สิงหาคม ๒๕๒๓